Kingsman: The Golden Circle

***Kingsman: The Golden Circle*** is in Britsk-Amerikaanske aksjekomeedzje en spionaazjefilm út 2017 ûnder rezjy fan Matthew Vaughn, nei in senario Jane Goldman en Vaughn sels. De titel betsjut "Keningsman: De Goudene Sirkel". De haadrollen wurde spile troch Colin Firth en Taron Egerton, mei yn byrollen grutte nammen as Julianne Moore, Halle Berry, Elton John, Jeff Bridges en Channing Tatum. *Kingsman: The Golden Circle* is de twadde film fan 'e ''Kingsman''-rige en it ferfolch op **', út [[2014]]. De plot fan 'e nije film draait om in snoade [[froulik]]e [[antagonist|smjunt]], dy't oan it haad fan in [[drugskartel]] stiet en de wrâld yn [[gizeling (misdriuw)|gizeling]] hâldt foar it [[tsjingif]] nei't se [[gif]]tige [[drugs]] yn omrin brocht hat. ''Kingsman: The Golden Circle'' krige mingde [[resinsje]], wêrby't de [[krityk]] him benammen taspitste op 'e oerstilearre aksje[[sêne]]s en de spyllingte fan mar leafst 141&nbsp;[[minuten]].

==Plot==
In [[jier]] nei de foarfallen yn **' hat Eggsy Unwin him offisjeel by de partikuliere (d.w.s. net oan 'e Britske oerheid ferbûne) geheime tsjinst Kingsman jûn. Hy hat de koadenamme 'Galahad' oernommen fan syn mentor Harry Hart silger, dy't in jier earder yn 'e Feriene Steaten omkommen is (sjoch: **'). Syn rêding fan 'e [[Sweden|Sweedske]] [[kroanprinsesse]] Tilde, om dyselde tiid hinne, hat makke dat er in duorjende [[relaasje (ynterpersoanlike bân)|relaasje]] mei har krigen hat.

Op in dei, as er fan 'e [[kleanmakker]]ssaak dy't in front foar Kingsman is, ûnderweis is nei hûs, wurdt Eggsy oerfallen troch Charlie Hesketh, in eardere Kingsman-kandidaat dy't oerrûn is nei de tsjinstanners fan 'e tsjinst en by de foarfallen fan in jier lyn in [[earm]] ferlern hat. Eggsy wit oan Charlie en syn trewanten te ûntkommen by in wylde [[auto-efterfolging]] dwers troch [[Londen]], mar Charlie syn nije, autonoom operearjende, [[sybernetika|sybernetyske]] earm, dy't yn it gefjocht loskomt, [[hacken|hackt]] troch de [[kompjûter]] yn 'e [[auto]] fan Eggsy it systeem fan Kingsman. Mei de [[ynformaasje]] dy't se dêrtroch bemachtiget, kin Poppy Adams, de liedster fan wrâlds grutste [[drugskartel]], de Goudene Sirkel, [[raket]]ten lansearje dy't it [[haadkertier]] fan Kingsman treffe. Dêrby komme alle Kingsman-aginten yn it [[Feriene Keninkryk]] om, útsein Eggsy en syn [[technyk|technyske]] ûnderstiper '[[Merlyn|Merlin]]'.

Eggsy en Merlin folgje dêrnei de rjochtlinen fan in needprotokol, dat harren fia omwegen nei Statesman ta liedt, de [[Feriene Steaten|Amerikaanske]] wjergader fan Kingsman, in partikuliere geheime tsjinst dy't him foardocht as in [[whiskey]]stokerij yn [[Kentucky]]. Dêr ûntdekke se dat de Statesman-aginte Ginger Ale in jier lyn troch it gebrûk fan avansearre [[technology]] it [[libben]] rêden hat fan Harry Hart, nei't dy yn Kentucky yn 'e [[holle]] sketten waard troch de [[antagonist|smjunt]] Richmond Valentine. Hart hat in [[each]] ferlern, mar is fierders hielendal de âlde, útsein it feit dat er syn [[ûnthâldsferlies|ûnthâld ferlern]] is. Neffens Ginger Ale kin dat inkeld genêzen wurde troch him in traumatysk foarfal út syn [[ferline]] werbelibje te litten.

'[[Sjampanje (drank)|Champagne]]', it haad fan Statesman, biedt de help fan syn [[organisaasje]] oan om de Goudene Sirkel ûnder fuotten te heljen, mar de Statesman-agint dy't er oanwiisd om him by Eggsy en Merlin te jaan, '[[Tequila]]', kriget in [[blau]]wige [[útslach (hûd)|útslach]] op 'e [[hûd]] en [[symptoom|symptomen]] dat er [[geast]]lik net alhiel mear yn 'e oarder is. Hy wurdt dêrom ferfongen troch in oare agint, '[[Whiskey]]', dy't mei Eggsy en Merlin weromreizget nei [[Ingelân]]. Dêr pleatst Eggsy by in mei tsjinnichheid oangien [[seks|seksueel treffen]] op it [[Glastonbury Festival|muzykfestival fan Glastonbury]] in miniatuertechnologysk folchapparaatsje yn it lichem fan Clara von Gluckfberg, de eks-[[relaasje (ynterpersoanlike bân)|freondinne]] fan Charlie Hesketh. Hy fertelt prinsesse Tilde yn 't foar dat er mei in oare [[frou]] op [[bêd]] moat, en dat makket dat harren relaasje frijwat ûnder spanning komt te stean.

Werom yn Kentucky wit Eggsy Harry syn ûnthâldsferlies te genêzen troch dermei te driigjen in [[cairnterriër]]pup dea te sjitten dy't sterk op Harry syn âlde [[hûn]] Mr. Pickle liket. Underwilens makket Poppy Adams bekend dat se in [[gif]] oan al har [[drugs]] tafoege hat, dy't útslach lykas dy fan Tequila feroarsaket foar't it oergiet yn [[ferlamming]] en úteinlik de [[dea]]. Hja biedt de wrâld in [[tsjingif]] oan as de [[presidint fan 'e Feriene Steaten]] syn [[oarloch tsjin drugs]] beëinigje en alle drugs yn 'e Feriene Steaten legalisearje sil. De presidint iepenet yn it iepenbier [[ûnderhanneling]]s mei Adams, mar yn it geheim is er hoegenamt net fan doel en jou ek mar in striebreed ta. Krekt oarsom, hy beskôget lju dy't drugs brûke as [[kriminelen]] en liddichgongers, en is [[entûsjasme|entûsjast]] dat de wrâld eilings en te'n lêsten fan al sokke lju ferlost wêze sil. Om't Statesman ôflústerapparatuer yn it [[Oval Office]] pleatst hat, wit de organisaasje wat de presidint fan doel is. Champagne is wisberet om him in stôk yn 'e speaken te stekken.

Eggsy, Harry en Whiskey folgje Clara von Gluckfberg nei in [[fabryk]] fan de Goudene Sirkel heech yn 'e [[Itaalje|Italjaanske]] [[Alpen]], dêr't it tsjingif makke wurdt. Eggsy en Whiskey witte dêr [[ynbraak|yn te brekken]] en Eggsy [[dieverij|stelt]] in [[flesse|fleske]] mei tsjingif. Dat wurdt neitiid by in oanfal fan trewanten fan 'e Goudene Sirkel lykwols brutsen troch Whiskey, sadat de kostbere [[floeistof]] alhiel ferpuozze rekket. Harry fertinkt Whiskey derfan dat er foar de Goudene Sirkel wurket, en sjit him yn 'e holle, mar Eggsy, dy't tinkt dat Harry noch altyd net alhiel wer hûndert persint is nei syn ûnthâldsferlies, mient dat syn âlde mentor oan [[waan]]tinkbylden lijt. Hy rêdt it libben fan Whiskey mei deselde technology dy't in jier earder ek Harry syn eigen libben rêden hat. Koarte tiid letter skillet prinsesse Tilde Eggsy op en docht bliken dat se geastlik net alhiel mear ynoarder is; se lit deselde symptomen sjen as dy't Tequila earder hie, nei't se blykber drugs brûkt hat. Eggsy hat dan in persoanlike reden om it tsjingif te bemachtigjen.

As Ginger Ale mei ynformaasje dêr't Eggsy yn it fabryk yn Itaalje oan kommen is, de lokaasje fan it haadkertier fan Poppy Adams yn [[Kambodja]] ûntdekt, reizgje Eggsy, Harry en Merlin dêr fuortendaliks hinne. Wylst se dêr de boel út it [[tropysk reinwâld]] wei bespionearje, giet Eggsy op in [[lânmyn]] stean. Merlin offeret himsels lykwols op om him en Harry te rêden, en blaast dêrmei tagelyk in soad trewanten fan Poppy op, dy't er nei him ta lokket foar't er syn foet fan 'e myn hellet. Dêrop bestoarmje Eggsy en Harry it haadkertier, dat Poppy Land hjit, en helpe dêrby hast alle oare trewanten fan Poppy út 'e ljochten. Wylst Eggsy yn in twagefjocht ôfweeft mei Charlie Hesketh, fernielt Harry de beide [[robot|roboatyske]] [[hiemhûn]]en fan Poppy, mei de help fan [[sjonger]] [[Elton John]], dy't troch Poppy [[ûntfierd]] wie om ûnder twang foar har te [[sjongen]]. Se stelle de kompjûter feilich dy't de [[drone]]s bestjoert wêrmei't wrâldwiid it tsjingif ôflevere wurde sil, en ynjektearje Poppy mei in konsintrearre doazis fan har eigen drugs, sadat se har yn har sweverige steat har [[wachtwurd]] ûntfytmanje kinne. Dat slagget, mar Eggsy hat har by fersin in oerdoazis jûn, sadat se fuort dêrnei dea delfalt. 

It spul wurdt dan ûnderbrutsen troch Whiskey, dy't ûnderwilens troch Ginger Ale sûnder euvelmoed genêzen is. It docht bliken dat syn [[oarehelte|frou]] dy't [[yn ferwachting]] wie jierren lyn deasketten is troch in pear drugsferslaafden dy't in [[berôving|oerfal]] útfierden. Hy wol dêrom [[wraak]] nimme op alle drugsbrûkers troch derfoar te soargjen dat nimmen it tsjingif kriget. Hoewol't er in formidabele fjochter is, witte Eggsy en Harry him tegearre te ferslaan en te deadzjen, wêrnei't se de drones aktivearje sadat it tsjingif yn 'e hiele wrâld ôflevere wurdt en alle fergiftige drugsbrûkers genêzen wurde. Yn 'e neisleep fan 'e saak wurdt de presidint fan 'e Feriene Steaten ôfset om't er temûk hûnderten miljoenen minsken stjerre litte woe. Statesman keapet in whiskeystokerij yn [[Skotlân]] oan om te helpen by it weropbouwen fan Kingsman. Ginger Ale kriget de posysje en koadenamme fan Whiskey, en Tequila jout him by Kingsman en iepenet in kleanmakkerssaak yn Londen. De film einiget mei de [[brulloft]] fan Eggsy en prinsesse Tilde.

==Rolferdieling==
;haadrollen

<br>

;byrollen

Yn flashbackbylden, út **', binne fierders noch Samuel L. Jackson en Sofia Boutella te sjen yn harren rollen as Richmond Valentine en Gazelle.

## Produksje en distribúsje
### Produksje
*Kingsman: The Golden Circle* waard, krekt as **', it foargeande diel yn 'e [[Kingsman (franchise)|''Kingsman''-rige]], [[regissearre]] troch [[Matthew Vaughn]]. Dyselde skreau tegearre mei [[Jane Goldman]] it [[senario]] en wie yn 'e mande mei [[David Reid]] en [[Adam Bohling]] ek as [[filmprodusint]] by de film belutsen. ''Kingsman: The Golden Circle'' wie in ko-produksje fan 'e [[filmstudio's]] [[TSG Entertainment]], [[Marv Films]] en [[Cloudy Productions]], dêr't in [[budget]] fan [[$]]104&nbsp;miljoen foar beskikber wie. De [[kamerarezjy]] wie krekt as by it foargeande diel yn 'e hannen fan [[George Richmond (kameraregisseur)|George Richmond]], en [[Henry Jackman]] en [[Matthew Margeson]] fersoargen op 'e nij de [[filmmuzyk]].

===Opnamen===
De [[opnamen (film)|opnamen]] foar ''Kingsman: The Golden Circle'' setten op [[15&nbsp;maaie]] [[2016]] yn [[Birmingham (Ingelân)|Birmingham]] útein, en fûnen foar it meastepart plak yn 'e [[Warner Bros. Studios, Leavesden]] yn it [[Ingelske greefskip]] [[Hertfordshire]], en foar in diel ek yn 'e [[Pinewood Studios]] yn [[Buckinghamshire]] en de [[Longcross Studios]] yn [[Surrey]]. De [[sêne]] mei de [[gondelbaan]] yn 'e [[Itaalje|Italjaanske]] [[Alpen]] waard op lokaasje opnommen op [[Skyway Monte Bianco]] en [[Pointe Helbronner]], yn [[Courmayeur]] yn 'e [[Aostadelling]]. De sêne yn it tsjingiffabryk waard opnommen op [[Sry Lanka]]. Yn [[desimber]] [[2016]] waarden noch bykommende bylden opnommen op lokaasje yn [[Londen]].

===Distribúsje===
De [[filmdistribúsje]] fan ''Kingsman: The Golden Circle'' waard útbestege oan 'e grutte studio [[20th Century Fox]]. Dy risselwearre om 'e film yn 'e [[simmer]] fan [[2017]] út te bringen, mar troch fertragings yn 'e [[postproduksje]] moast dêrfan ôfsjoen wurde en waard de publikaasje fan 'e film tebekskood oant [[6&nbsp;oktober]]. Letter waard besletten om him wer in [[wike]] as wat foarút te heljen, wierskynlik om konkurrinsje mei ''[[Blade Runner 2049]]'' te ûntrinnen. De [[galapremiêre]] fan ''Kingsman: The Golden Circle'' fûn sadwaande plak op [[18&nbsp;septimber]] [[2017]] yn [[Londen]], wêrnei't de film op [[20&nbsp;septimber]] iepene yn 'e [[Grut-Brittanje|Britske]] [[bioskopen]] en op [[22&nbsp;septimber]] yn 'e bioskopen yn 'e [[Feriene Steaten]]. ''Kingsman: The Golden Circle'' kaam op [[12&nbsp;desimber]] [[2017]] út op [[dvd]] en [[blu-ray]].

==Untfangst==
''Kingsman: The Golden Circle'' waard ûntfongen mei mingde [[resinsje]]s. Op ''[[Uproxx]]'' skreau [[Amy Nicholson]] dat de film better wie as syn foargonger: "[Hy] is krekt folwoeksen genôch wurden. De opskuor is noch helte slimmer en de juste toan is fûn. Alles is oprjocht sels as it healwiis is." [[Peter Travers]] fan it [[tydskrift]] ''[[Rolling Stone]]'' joech de film lykwols mar 2½ fan 4 stjerren, hoewol't er skreau: "De [[stunt]]s fergje de wetten fan 'e [[swiertekrêft]], mar binne dêr net minder fermaaklik om […] Sels as ''Kingsman: The Golden Circle'' fan it paadsje rekket, wat ûntsjinkearber bart, falt dizze healwize komeedzje deryn mei aksje en laitsjen." Yn ''[[The Atlantic]]'' skreau [[Christopher Orr]]: "De film is te lang, te gewelddiedich, te flau&nbsp;– te alles. Mar foar dyjingen dy't aardichheid hiene oan 'e oarspronklike ''Kingsman''-film is it in mear as adekwate twadde bedriuw."

[[Michael Phillips (kritikus)|Michael Phillips]] fan 'e ''[[Chicago Tribune]]'' joech de film mar 1½ stjer. Hy skreau: "''Kingsman: The Golden Circle'' hat alles te bieden: ferskate ferfeelde [[Oscar]]winners; twa sênes mei dea yn 'e gehakmole; [[Elton John]]; close-upgefjochten&nbsp;– útsein [[fermaak]]." Yn 'e Britske [[krante]] ''[[The Guardian]]'' krige de film fan [[Wendy Ide]] mar 1 stjer. Sy neamde ''Kingsman: The Golden Circle'' "in smeulske blik fan in film, dy't de skouders ophellet om 'e gatten yn syn [[plot]] mei yn 't bysûnder in ûnhuere hâlding foar [[geweld]] oer en de niging om [[frou]]like [[personaazje]]s yn te setten as de dekorative [[klû|klû's]] fan [[grap]]pen." Op 'e [[webside]] ''RogerEbert.com'' joech [[Glenn Kenny]] de film 0 fan 4 stjerren. Hy skreau: "Sa foltroppe mei aksje as de film is, fielde it wol as duorre it seis oeren. Dat komt foar in part om't it tempo sa oer de side giet; de film kreupelskonket mei hoarten en stjitten fan 'e iene sêne nei de oare en lûkt in alderkringeftichste soad tiid út foar shots fan 'e kibich klaaide personaazjes dy't harsels yn [[slow motion]] nei wiidbyldframes ta bewege en dêrby de tiid nimme om [[assessoire]]s te toanen dy't jo oansmaard wurde sille troch ferskate bedriuwen […] ferspraat oer it hiele ynternet."

Yn [[Kambodja]] lei it [[regear]] it near op 'e fertoaning fan ''Kingsman: The Golden Circle'' yn 'e bioskopen, omreden fan 'e portrettearring fan dat lân yn 'e film as in skûlplak fan [[terrorist]]en.

Op 'e webside [[Rotten Tomatoes]], dy't [[resinsje]]s sammelet, krige ''Kingsman: The Golden Circle'' in tuskenbeiden goedkarringspersintaazje fan 52%, basearre op 256 ûnderskate resinsjes. Neffens de konsensuskrityk fan 'e webside biedt ''Kingsman: The Golden Circle'' "mear fan alles dat syn foargonger sa geweldige fermaaklik makke, mar mist [er] de wylde kreätive fûnk fan it orizjineel." Op [[Metacritic]], de wichtichste [[konkurrint]] fan Rotten Tomatoes, hie de film in goedkarringspersintaazje fan 44%, basearre op 43 ferskillende resinsjes.
 
==Resultaat==
''Kingsman: The Golden Circle'' fertsjinne yn 'e [[Feriene Steaten]] en [[Kanada]] yn 'e bioskopen [[$]]100,2&nbsp;miljoen, en brocht yn oare [[lannen en territoaria]] $310,6&nbsp;miljoen op. De totale opbringst kaam dêrmei op $410,9&nbsp;miljoen. Ofset tsjin it budget fan $104&nbsp;miljoen, betsjutte dat in winst fan $306,9&nbsp;miljoen. De film wûn yn [[2018]] de [[Empire Award]] yn 'e kategory bêste [[skriller]]. Datselde jiers waard ''Kingsman: The Golden Circle'' ek nominearre foar in [[Saturn Award]] foar bêste [[aksjefilm|aksje]]- of [[aventoerefilm]].

==Filmsearje==
''Kingsman: The Golden Circle'' is it twadde diel fan 'e [[Kingsman (franchise)|''Kingsman''-rige]]. It foargeande diel wie **', dat útkaam yn 2014. Yn 2021 kaam *[[The King's Man]]* yn 'e bioskopen, in prequel oer de oarsprong fan 'e geheime tsjinst Kingsman. Der binne noch teminsten twa oare *Kingsman*-films pland, en ek in spin-off-film oer *Statesman*.

## Keppelings om utens
*  Offisjele webside fan ''Kingsman: The Golden Circle''
*  Ynformaasje oer ''Kingsman: The Golden Circle'' yn 'e ''Internet Movie Database''